**Darluniau ar y sgrin:** Golygfeydd o goedwig gyda llyn, a cherflun derw o ffigwr benywaidd gyda’i gwallt yn chwifio yn y gwynt, sef ‘Ceidwad y Llyn’.

**Adroddwraig:** Fi yw’r Diffeithdir, rwyf wedi cadw ei stori yn wir,

oherwydd fi yw’r Ceidwad ond rwyf wedi cysgu am amser hir.

Edrychwch o’ch cwmpas nawr, wrth i mi ddeffro,

Yma yng nghanol tai a ffyrdd Porthcawl

Mae ynys werdd ac arian yn aros am gael ei darganfod.

Yma, mewn encil tawel, mae rhythmau hynafol i’w clywed o hyd

Ym mywydau’r ystlumod a’r adar a’r pysgod

Wrth iddynt godi a gostwng ar lanwau’r tymhorau ...

Fi yw’r Diffeithdir

Fi yw’r ynys o ddŵr a helyg i’w harchwilio

Lle mae’r cwtieir a’u cri a dafnau’r glaw yn adleisio

Fi yw’r tonnau mân yn gylch yn y dyfnderoedd ...

Y llyn yn newid hwyliau; anadl y gwyntoedd

Fi yw’r nyth, croth bren y gwanwyn

Crud hwyaid gwyllt, ieir dŵr ac elyrch gwyn

Fi yw’r garreg, lle cododd ein hynafiaid cu

I anrhydeddu’r dirwedd hon mewn dyddiau a fu

Fi yw cennau’r rhufell, y sgreten a’r merfog

Yn nhywyllwch y dŵr yn freuddwyd serog

Masarn a drain gwynion gyda bysedd o ddail wyf i

Yn cyffwrdd pelydrau’r haul, cripio’r awel yn ffri.

Yma mae natur wyllt yn byw yn ôl ei hewyllys ei hun

Yma mae cerrynt dwfn yn cylchu fesul un

Fi yw’r ffagl, fflam werdd, sain ...

Fi yw’r diffeithdir sy’n galw

O galon tref.”

**Testun ar y sgrin:** Ewch am dro i Barc Llyn Naturiol Porthcawl, Pen-y-bont ar Ogwr. CF36 5DT.

Chwiliwch am: siff-siaff, broga, ystlum lleiaf, onnen

Ewch i gwrdd â Cheidwad y Llyn.